open-index/open-wikipedia-markdown huggingface dataset:
Teka

Η **Teka** είναι πολυεθνική εταιρεία η οποία παράγει είδη υγιεινής, ηλεκτρικές συσκευές και άλλα παρεμφερή προϊόντα. Ο όμιλος έχει 25 εργοστάσια στην Ευρώπη, την Αμερική και την Ασία. Η εταιρεία ιδρύθηκε το 1924 στη Γερμανία και διαθέτει 57 θυγατρικές, εμπορεύεται τα προϊόντα της σε 116 χώρες και έχει εργατικό δυναμικό 4.842 υπαλλήλων σε όλο τον κόσμο. 

Η Teka είναι η μόνη εταιρεία στον κλάδο σε όλο τον κόσμο που προσφέρει τόσο οικιακές όσο και επαγγελματικές ολοκληρωμένες λύσεις κουζίνας. Τα προϊόντα της σειράς απαρτίζονται από νεροχύτες και βρύσες κουζίνας, επαγωγικές εστίες, απορροφητήρες και πλυντήρια ρούχων, μεταξύ άλλων ηλεκτρικών συσκευών.

## Συνεργασίες
Η Teka και η Repsol έχουν υπογράψει από κοινού συμφωνία για την προώθηση της χρήσης οικιακών και επαγγελματικών συσκευών αερίου. Είναι η πρώτη φορά που οι δύο εταιρείες συνεργάζονται με σκοπό την προώθηση της χρήσης αυτού του είδους καυσίμων.

Η συμφωνία επιτρέπει στην Teka τη χρήση του αερίου προπανίου και βουτανίου στην γκάμα των προϊόντων της από τη Repsol. Επίσης, προσφέρει στους πελάτες της Teka, την εγκατάσταση των συσκευών αερίου ανεξάρτητα από τον τόπο αγοράς.

## Παραπομπές


## Εξωτερικοί σύνδεσμοι

* 

Κατηγορία:Εταιρείες ιδρυθείσες το 1924
Κατηγορία:Κατασκευαστικές εταιρείες της Γερμανίας
Κατηγορία:Γερμανικά εμπορικά σήματα
Μπάντα

Μπάντα ονομάζεται ένα πολυμελές μουσικό σύνολο που απαρτίζεται από πνευστά και κρουστά όργανα. Οι μπάντες εκτελούν εμβατήρια, εθνικό ύμνο, διασκευές από οπερέττες, λαϊκούς χορούς κτλ. Συνήθεις μπάντες είναι η μπάντα του δήμου και η στρατιωτική.

Οι μπάντες γενικά κατηγοριοποιούνται ανάλογα με τη λειτουργία, το μέγεθος, την ηλικία, το φύλο, τα όργανα, το στυλ πορείας και τον τύπο της επίδειξης που εκτελούν. Εκτός από τις παραδοσιακές παραστάσεις, πολλές μπάντες παίζουν τραγούδια σε αθλητικές εκδηλώσεις και σε διαγωνισμούς μπάντας. Όλο και περισσότερο, οι κινηματογραφικές μπάντες εκτελούν εσωτερικές συναυλίες που περιέχουν πολλά τραγούδια, παραδόσεις και φαντασία από τις εξωτερικές παραστάσεις.

Κατηγορία:Μουσική
Κατηγορία:Στρατιωτική μουσική
Continental AG

Η **Continental AG**, κοινώς γνωστή ως **Continental**, είναι κορυφαία γερμανική κατασκευαστική εταιρεία που ειδικεύεται σε ελαστικά, συστήματα φρένων, εσωτερικά ηλεκτρονικά, ασφάλεια αυτοκινήτων, συστήματα μετάδοσης κίνησης, ταχογράφους και άλλα εξαρτήματα για την αυτοκινητοβιομηχανία και τις βιομηχανίες μεταφορών. Η Continental εδρεύει στο Αννόβερο της Κάτω Σαξονίας στη Γερμανία. Είναι η τέταρτη μεγαλύτερη παραγωγός ελαστικών στον κόσμο. Ιδρύθηκε το 1871 ως κατασκευάστρια ελαστικών με την επωνυμία *Continental-Caoutchouc und Gutta-Percha Compagnie*. Μετά την απόκτηση της μονάδας αυτοκινήτων VDO της Siemens AG το 2007, η Continental κατετάγη τρίτη στην παγκόσμια κατάταξη κατασκευαστών πρωτότυπου εξοπλισμού (OEM) σε πωλήσεις ανταλλακτικών αυτοκινήτων το 2012, σύμφωνα με μια μελέτη που χρηματοδοτήθηκε από την PricewaterhouseCoopers.

Το 2008, η Continental επεκτάθηκε με την απόκτηση της VDO και από τότε έχασε σχεδόν το μισό της κεφαλαιοποίησης της αγοράς, όταν βρέθηκε να είναι στόχος εξαγοράς της οικογένειας που κατείχε τη Schaeffler AG. Μέχρι το 2009, η Schaeffler εγκατέστησε με επιτυχία τον επικεφαλής του τμήματος κινητήρων της στο πηδάλιο της Continental.

Στις 6 Σεπτεμβρίου του 2012, η Continental επέστρεψε στο δείκτη DAX 30, στις επιλεγμένες γερμανικές μετοχές blue chip μετά από μια απουσία 45 μηνών. Η Schaeffler AG είναι ο κύριος μέτοχος και κατέχει σήμερα το 46% των μετοχών της Continental.

## Παραπομπές


## Εξωτερικοί σύνδεσμοι

* 

Κατηγορία:Κατασκευαστικές εταιρείες της Γερμανίας
Κατηγορία:Γερμανικά εμπορικά σήματα
Heineken International

Η **Heineken International** () είναι ολλανδική εταιρεία ζυθοποιίας που ιδρύθηκε το 1864 από τον Χέραρντ Άντριαν Χάινεκεν στο Άμστερνταμ. Από το 2015, η Heineken διαθέτει πάνω από 165 ζυθοποιεία σε περισσότερες από 70 χώρες, ενώ απασχολεί περίπου 76.000 άτομα. Εκτός αυτού, η Heineken Lager Beer παρασκευάζει και εμπορεύεται περισσότερα από 250 είδη μπίρας.

Με ετήσια παραγωγή μπύρας 181.300.000 εκατόλιτρων, η Heineken κατατάσσεται ως η τρίτη μεγαλύτερη ζυθοποιία στον κόσμο, μετά την Anheuser-Busch InBev και τη SABMiller, με βάση τον όγκο παραγωγής. Οι ολλανδικές ζυθοποιίες Heineken βρίσκονται στο Ζούτερβαουντε, στο Χερτογεμπός και το Βίλρε. Η αρχική ζυθοποιία στο Άμστερνταμ έκλεισε το 1988, ενώ πλέον διατηρείται ως μουσείο με την ονομασία Heineken Experience.

## Ιστορία
Η εταιρεία Heineken ιδρύθηκε το 1864, όταν ο 22χρονος Ζεράρ Αντριάν Χάινεκεν αγόρασε ένα ζυθοποιείο γνωστό ως De Hooiberg («Η Θημωνιά») στο Άμστερνταμ. Το 1869 η εταιρεία υιοθέτησε τη χρήση κάτω ζύμωσης μαγιάς. Το 1873 το ζυθοποιείο μετονομάστηκε σε Heineken’s Bierbrouwerij Maatschappij (HBM), ενώ το 1874 εγκαινιάστηκε δεύτερο ζυθοποιείο στο Ρότερνταμ. Το 1886, ο δρ. Χ. Έλιον, μαθητής του Γάλλου χημικού Λουί Παστέρ, ανέπτυξε τη λεγόμενη «μαγιά Heineken A» στο εργαστήριο της εταιρείας. Η συγκεκριμένη μαγιά παραμένει έως σήμερα βασικό συστατικό της μπίρας Heineken.

## Μάρκες μπύρας
μικρογραφία|Δύο ποτήρια Heineken Pilsner.
Η Heineken International κατέχει παγκόσμιο χαρτοφυλάκιο με πάνω από 170 μάρκες μπίρας, κυρίως απαλή ξανθή μπύρα (pale lager), όπως και κάποιες άλλες μορφές μπύρας που παράγει. Οι δύο μεγαλύτερες μάρκες της είναι οι Heineken και Amstel, αν και το χαρτοφυλάκιο περιλαμβάνει επίσης τις Cruzcampo, Affligem, Żywiec, Starobrno, Tiger Beer, Zagorka και Birra Moretti. Πρόσφατα η Heineken πρόσθεσε ένα μίγμα μηλίτη που ονομάζεται Jillz στη λίστα των εμπορικών σημάτων της. Από τα μέσα του 2007, η Heineken έχει επίσης αναλάβει την ιδιοκτησία στις μάρκες της πρώην S&N International όπως Strongbow και Bulmers Ciders και John Smith και Newcastle Brown Ale. Το 2010, η Heineken αγόρασε τη μεξικανική ζυθοποιία FEMSA Cerveza, συμπεριλαμβανομένων των εμπορικών σημάτων Tecate, Sol, Dos Equis, Indio και Kloster.

## Παραπομπές


## Εξωτερικοί σύνδεσμοι

* 

Heineken Inter
Κατηγορία:Ζυθοποιίες
Heineken

Η **Heineken** (ολλανδικά: *Heineken Pilsener*, ) είναι ξανθή μπύρα με 5% κατ' όγκο αλκοόλης που παράγεται από την ολλανδική εταιρεία ζυθοποιίας, Heineken International. Η Heineken είναι γνωστή για το πράσινο μπουκάλι και το κόκκινο αστέρι.

## Παραπομπές


## Εξωτερικοί σύνδεσμοι

* 

Κατηγορία:Ζύθος
Τζακ Κόνγουεϊ

Ο **Τζακ Ράιαν Κόνγουεϊ** (*Jack Ryan Conway*, 17 Ιουλίου 1887 – 11 Οκτωβρίου 1952) ήταν Αμερικανός σκηνοθέτης και παραγωγός του κινηματογράφου, ενώ συμμετείχε και κατά τις αρχές του 20ου αιώνα, στον κινηματογράφο, ως ηθοποιός.  Η πρώτη του επαφή με τον κινηματογράφο, έγινε μέσω της υποκριτικής, σε ταινίες γουέστερν. Και το 1915, έκανε το σκηνοθετικό του ντεμπούτο. Πιθανώς, η πιο γνωστή του κινηματογραφική δουλειά να έγινε στην ταινία *[[Υπό την Σκιάν της Λαιμητόμου]]*, το 1937.

## Παραπομπές


## Εξωτερικοί σύνδεσμοι

*
* Τζακ Κόνγουεϊ στο Findagrave.com

Κατηγορία:Αμερικανοί σκηνοθέτες
Κατηγορία:Αμερικανοί ηθοποιοί κινηματογράφου
Κατάλογος έργων του Αμεντέο Μοντιλιάνι

Η σελίδα αυτή είναι εικονογραφημένος κατάλογος ορισμένων σημαντικών έργων του Αμεντέο Μοντιλιάνι, σε χρονολογική κατάταξη.

 
Κατηγορία:Κατάλογοι έργων τέχνης
Παντελής Θαλασσινός

Ο **Παντελής Θαλασσινός** (Κερατσίνι, 11 Ιουνίου 1958) είναι Έλληνας τραγουδιστής και τραγουδοποιός.

## Βιογραφικό
Γεννήθηκε το 1958 στο Κερατσίνι με καταγωγή από τη Χίο και τη Σέριφο. Πέρασε τα παιδικά του χρόνια στη Χίο και στο Κερατσίνι. Ξεκίνησε να τραγουδά το 1978 ερασιτεχνικά σε μπουάτ, ενώ δούλευε και ως ναυτιλιακός υπάλληλος. Μπήκε στη δισκογραφία το 1987 μαζί με τον Γιάννη Νικολάου, με το συγκρότημα Λαθρεπιβάτες, και το 1993 ξεκινά η σόλο καριέρα του. Στα τραγούδια του ενώνει το έντεχνο τραγούδι με το παραδοσιακό. Έχει γράψει τραγούδια για τηλεοπτικές σειρές, θεατρικές παραστάσεις και ταινίες.

## Δισκογραφία
### Με τους Λαθρεπιβάτες
*1987 - Απόψε λέω να μην κοιμηθούμε
*1989 - ...στη Βραζιλία
*1990 - Ταξίδι στο όνειρο
*1991 - Έτσι απλά
### Ατομική

* 1993 - Πες Μου Παραμύθια

*1995 - Νύχτας κύματα
*1996 - Αστρανάμματα
*1997 - Νερό Κι Αρμύρα
*1998 - Ένα κρυμμένο «αχ»
*1999 - Απ’ την Τήλο ως τη Θράκη
*2001 - Ο άγιος έρωτας
*2002 - Χορεύοντας Στη Σιωπή
*2003 - Στης καρδιάς μου τ' ανοιχτά
*2004 - ... Στη Χαρά Στην Ατέλειωτη Μέρα (Φιλική Συμμετοχή)
*2004 - Τρίφωνο (Συμμετέχει)
*2005 - Οι άγγελοι του έρωτα
*2005 - Σεβντάς
*2006 - Το καλαντάρι
*2007 - Το Επόμενο Πρωί (Συμμετοχή)
*2008 - Από άλλα περιβόλια
*2009 - Μόνο κόκκινο (με τη Μελίνα Κανά)
*2009 - Ο Αλέξανδρος και ο καταραμένος δράκος
*2013 - 10 Τραγούδια της ελπίδας
*2016 - Με δυο ρολόγια
*2017 - Παζλ (Συμμετοχή)
*2018 - 12+1 Ηλιοτρόπια
*2018 - Φωνήεν

## Παραπομπές


## Εξωτερικοί σύνδεσμοι
* Συνέντευξη του Παντελή Θαλασσινού στην εφημερίδα Documento

Κατηγορία:Έλληνες τραγουδιστές
Κατηγορία:Έλληνες τραγουδοποιοί
Κατηγορία:Έλληνες στιχουργοί
Κατηγορία:Έλληνες συνθέτες
Κατηγορία:Βραβευμένοι με Αρίων
Τομπίας Λίντχολμ

O **Τομπίας Λίντχολμ** (*Tobias Lindholm*, 5 Ιουλίου 1977) είναι Δανός σεναριογράφος και σκηνοθέτης.

Γεννήθηκε το 1977 στο Νέστβεντ της Δανίας. Έχει κατά καιρούς συνεργαστεί με τον Τόμας Βίντερμπεργκ στα σενάρια των ταινιών του δεύτερου, μεταξύ αυτών και το υποψήφιο για Όσκαρ *[[Το κυνήγι]]*. Έχει σκηνοθετήσει την ταινία *Η απόφαση*, που ήταν υποψήφια για Όσκαρ καλύτερης ξενόγλωσσης ταινίας στα 88α βραβεία Όσκαρ. Το 2020 συνέγραψε με τον Βίντερμπεργκ την ταινία *[[Άσπρο Πάτο (ταινία)|Άσπρο πάτο]]* και έλαβαν το βραβείο Σεναρίου στα Βραβεία Ευρωπαϊκού Κινηματογράφου, ενώ η ταινία κέρδισε το Όσκαρ Καλύτερης Διεθνούς Ταινίας.

## Φιλμογραφία

## Παραπομπές


Κατηγορία:Δανοί σεναριογράφοι
Κατηγορία:Δανοί σκηνοθέτες κινηματογράφου
Amstel

Η **Amstel** (ελ: **ΑΜΣΤΕΛ**) είναι ολλανδική ζυθοποιία που ιδρύθηκε το 1870 στη Μάουριτσκαντε του Άμστερνταμ στην Ολλανδία. Εξαγοράστηκε από τη Heineken International το 1968 και το εργοστάσιο ζυθοποιίας έκλεισε το 1982, ενώ η παραγωγή της συνεχίστηκε στο κύριο εργοστάσιο της Heineken στο Ζούτερβαουντε.

## Ιστορία
Η ζυθοποιία ιδρύθηκε στις 11 Ιουνίου του 1870 στο Άμστερνταμ και πήρε την επωνυμία της από τον ποταμό Άμστελ. Από το 1872, η Amstel είχε ετήσια παραγωγή 10.000 εκατόλιτρα. Αρχικά, η μπύρα ήταν διαθέσιμη ως επί το πλείστον στο Άμστερνταμ. Από το 1883, ξεκίνησε η εξαγωγή της προς τη Μεγάλη Βρετανία και τις ολλανδικές Ανατολικές Ινδίες.

Η Beiersche Bierbrouwerij de Amstel συστάθηκε στη Βαυαρία το 1892. Το 1915 η παραγωγή της Amstel είχε αυξηθεί είκοσι φορές και το 1926, η Amstel αποτελούσε το ένα τρίτο των ολλανδικών εξαγωγών μπύρας. Το 1941, η Amstel, μαζί με την Heineken, αγόρασαν στο Άμστερνταμ την ζυθοποιία *Van Vollenhoven's Bierbrouwerij*, η οποία έκλεισε το 1961.

Το 1954, η Amstel έχτισε ζυθοποιείο στην Ολλανδική Γουιάνα. Λίγα χρόνια αργότερα, η Amstel ήταν η πρώτη ολλανδική ζυθοποιία με εξαγωγή μπύρας σε μεταλλικά κουτιά. Το 1958, μια θυγατρική της Amstel παρουσίασε την πρώτη μπύρα της στην Ιορδανία. Το 1960, η τρίτη θυγατρική της Amstel άνοιξε στο Κουρασάο. Το 1963 άνοιξαν δύο νέες ζυθοποιίες, μία στο Πουέρτο Ρίκο και μία στην Ελλάδα. Η Amstel εξαγοράσθηκε από την Heineken International το 1968.

## Παραγωγή
Στην Ελλάδα την παραγωγή και διάθεση της εμπορικής επωνυμίας της μπύρας **Amstel** κατέχει η Αθηναϊκή Ζυθοποιία, εταιρία του ομίλου Heineken. Τα προϊόντα που παράγονται με το σήμα της Amstel είναι τα εξής: 

* Amstel Lager
* Amstel Pils
* Amstel Kargo IPA
* Amstel Dark
* Amstel Free
* Amstel Free Lemon
* Amstel Radler Lemon
* Amstel Radler Ginger & Lime.

## Παραπομπές


## Εξωτερικοί σύνδεσμοι
*Facebook
*Instagram
*YouTube
*Amstel Greece Website
* 

Κατηγορία:Επιχειρήσεις της Ολλανδίας
Κατηγορία:Ζυθοποιίες
Παγκόσμια Ημέρα Ψυχικής Υγείας

Η **Παγκόσμια Ημέρα Ψυχικής Υγείας** (10 Οκτωβρίου) έχει σκοπό την ευαισθητοποίηση του κοινού για τις ψυχικές ασθένειες. Εορτάστηκε για πρώτη φορά το 1992 κατόπιν πρωτοβουλίας της Παγκόσμιας Ομοσπονδίας Ψυχικής Υγείας. Την ημέρα αυτή διοργανώνονται κάθε χρόνο σε ολόκληρο τον κόσμο εκδηλώσεις με θέμα την ψυχική υγεία, κατά τη διάρκεια των οποίων σχετικοί φορείς και οργανισμοί καλούν τους συμμετέχοντες να προβληματιστούν για τα ψυχικά νοσήματα και να ενημερωθούν για τους τρόπους αντιμετώπισής τους.   

## Παραπομπές


Κατηγορία:Ψυχική υγεία
Ψυχικης Υγειας
Φιλίπ Ουρί

Ο **Φιλίπ Ουρί**, γεννημένος στις 20 Ιουνίου 1971 στο Επινέ Σουρ Σεν της Γαλλίας, είναι πρώην επαγγελματίας καλαθοσφαιριστής και προπονητής καλαθοσφαίρισης. Έχει ύψος 1,88 μέτρα και αγωνιζόταν στη θέση του πλέι μέικερ.

## Καριέρα
Ο Ουρί ξεκίνησε την καριέρα του από τη Λε Μαν και αγωνίστηκε στο ευρωπαϊκό πρωτάθλημα νέων ανδρών του 1990, που διεξήχθη στη Γαλλία. Στην ομάδα της Λε Μαν παρέμεινε ως το 1995, όταν και μεταγράφηκε στη Ρασίνγκ Παρί, υπό την καθοδήγηση του αμερικανού προπονητή Κρις Σίνγκλετον. Με την ομάδα του Παρισιού έπαιξε στο κύπελλο Κόρατς του 1996, πριν συνεχίσει στην Ελάν Σαλόν για το δεύτερο μισό της σεζόν 1996-97.

Επόμενος σταθμός της καριέρας του υπήρξε η Τουλούζ και συνέχισε στο γερμανικό πρωτάθλημα για το 1997-98, ενώ την επόμενη χρονιά αγωνίστηκε στη δεύτερη κατηγορία του γαλλικού πρωταθλήματος και την Πισί Μπάσκετ, όπου σε 35 αγώνες είχε μέσους όρους 6,3 πόντων και 2,3 ριμπάουντ.

Το 1999-00, φόρεσε τη φανέλα του Άρη Θεσσαλονίκης, καταλαμβάνοντας την όγδοη θέση του ελληνικού πρωταθλήματος. Με τους "κίτρινους" αγωνίστηκε σε μόλις έξι παιχνίδια της κανονικής περιόδου και σε κανένα παιχνίδι των πλέι-οφ, αλλά αγωνίστηκε σε επτά ματς για το κύπελλο Κόρατς με μέσο όρο 1,1 πόντων ανά αγώνα.

Επέστρεψε στη Γαλλία και την Μποβέ, αγωνιζόμενος σε μόλις δύο ματς, πριν κλείσει την καριέρα του στην Πισί, παίζοντας σε επτά αγώνες της δεύτερης κατηγορίας με 3,3 πόντους και 2,7 ριμπάουντ ανά παιχνίδι.

Μετά το τέλος της αγωνιστικής του καριέρας, ενεργοποιήθηκε ως προπονητής, αφού ανέλαβε χρέη βοηθού στις εθνικές ομάδες νέων και παίδων της πατρίδας του.

## Παραπομπές


## Πηγές
* Philippe Urie - Basket Info
* Μια γαλλική σπεσιαλιτέ | SDNA

Κατηγορία:Γάλλοι καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Λε Μαν Σαρτ Μπασκέτ‎‎
Κατηγορία:Καλαθοσφαιριστές Ρασίνγκ Μπασκέτ Παρί‎‎‎‎
Κατηγορία:Καλαθοσφαιριστές Ελάν Σαλόν‎‎‎‎‎
Κατηγορία:Πόιντ γκαρντ
Πόλεις του Λονδίνου και Ουέστμινστερ (εκλογική περιφέρεια Κοινοβουλίου του Ηνωμένου Βασιλείου)

thumb|right
Οι **Πόλεις του Λονδίνου και του Ουέστμινστερ** (Αγγλ: ***Cities of London and Westminster***) είναι εκλογική περιφέρεια της Βουλής των Κοινοτήτων στο Ηνωμένο Βασίλειο. Βρίσκεται εντός του Μείζονος Λονδίνου και καλύπτει το οικονομικό (Λονδίνο) και διοικητικό (Ουέστμινστερ) κέντρο της βρετανικής πρωτεύουσας. Όπως όλες οι κοινοβουλευτικές περιφέρεις της Βρετανίας είναι μονοεδρική και από το 2001 εκλέγει τον Μαρκ Φιλντ, αναπληρωτή προέδρου (deputy chairman) του Συντηρητικού Κόμματος. Η εκλογική περιφέρεια αυτή διαμορφώθηκε το 1950 και παραδοσιακά εκλέγει τον εκάστοτε υποψήφιο του Συντηρητικού Κόμματος.

## Βουλευτές

## Εκλογές
Γενικές εκλογές 2015

## Παραπομπές


Κατηγορία:Λονδίνο
Λονδινο
Goodyear Tire and Rubber Company

Η **Goodyear Tire & Rubber Company** είναι αμερικανική πολυεθνική εταιρεία κατασκευής ελαστικών που ιδρύθηκε το 1898 από τον Φρανκ Σαϊμπέρλινγκ και εδρεύει στο Άκρον του Οχάιο. Η Goodyear κατασκευάζει ελαστικά για αυτοκίνητα, εμπορικά οχήματα, ελαφρά φορτηγά, μοτοσικλέτες, SUV, αγωνιστικά αυτοκίνητα, αεροπλάνα, γεωργικά μηχανήματα και βαρέα οχήματα.

Η εταιρεία πήρε την επωνυμία της από τον αμερικανό Τσαρλς Γκούντγιαρ, εφευρέτη του βουλκανισμένου καουτσούκ. Αν και η Goodyear ήταν επιφορτισμένη με την κατασκευή αερόπλοιων και αερόστατων από τις αρχές του 1900, το πρώτο διαφημιστικό αερόστατο της Goodyear πέταξε το 1925. Σήμερα είναι μία από τις πιο αναγνωρίσιμες διαφημιστικές εικόνες στην Αμερική. Η εταιρεία είναι η πιο επιτυχημένη προμηθευτής ελαστικών στην ιστορία της Formula One, με περισσότερες εκκινήσεις, νίκες και πρωταθλήματα κατασκευαστών από κάθε άλλο προμηθευτή ελαστικών. Αποχωρήσει από το άθλημα μετά το 1998. Είναι ο μοναδικός προμηθευτής ελαστικών για τη σειρά NASCAR.

Η Goodyear είναι πρώην συστατικό του Dow Jones Industrial Average. Η εταιρεία εγκαινίασε ένα νέο κτίριο ως παγκόσμια έδρα της στο Άκρον το 2013.

## Παραπομπές


## Εξωτερικοί σύνδεσμοι

* 

Κατηγορία:Επιχειρήσεις των ΗΠΑ
Κατηγορία:Εταιρείες ιδρυθείσες το 1898
Bridgestone

Η **Bridgestone Corporation** (ιαπωνικά: 株式会社ブリヂストン) είναι πολυεθνική εταιρεία κατασκευής εξαρτημάτων αυτοκινήτων και φορτηγών που ιδρύθηκε το 1931 από τον Σοτζίρο Ισιμπάσι στην πόλη της Κουρούμε στη Φουκουόκα της Ιαπωνίας. Η επωνυμία *Bridgestone* προέρχεται από μετάφραση και μεταφορά του Ισιμπάσι, που σημαίνει «πέτρινο γεφύρι» στα ιαπωνικά.

Ο όμιλος Bridgestone είχε 141 εγκαταστάσεις παραγωγής σε 24 χώρες το 2005. Από το 2015, η εταιρεία είναι ο μεγαλύτερος κατασκευαστής ελαστικών στον κόσμο, λίγο πάνω από τη Michelin.

## Παραπομπές


## Εξωτερικοί σύνδεσμοι
* 

Κατηγορία:Επιχειρήσεις παραγωγής στην Ιαπωνία
Κατηγορία:Εταιρείες ιδρυθείσες το 1931
Κατηγορία:Ιαπωνικά εμπορικά σήματα
Echoes

"**Echoes**" είναι μουσικό κομμάτι των Pink Floyd από το άλμπουμ τους *[[Meddle]]*. Συμπεριλαμβάνεται επίσης στο άλμπουμ Echoes: The Best of Pink Floyd και στη ταινία  Live at Pompeii.

Κατηγορία:Τραγούδια του 1971
Κατηγορία:Τραγούδια των Pink Floyd
Άκρινγκτον Στάνλεϊ

Η **Άκρινγκτον Στάνλει** (αγγλικά: *Accrington Stanley*) είναι ποδοσφαιρικός σύλλογος που εδρεύει στο Άκρινγκτον της Αγγλίας. Τα χρώματα της φανέλας της είναι το κοκκινο και το λευκό. Ο σύλλογος αγωνίζεται στης κατηγορίες του συστήματος ποδοσφαιρικών πρωταθλημάτων Αγγλίας. Η ομάδα διεξάγει τα εντός έδρας παιχνίδια της στο Κράουν Γκράουντ, χωρητικότητας 5.057 θεατών, ρων των οποίων 2.000 καθήμενοι.

## Ιστορία
Η Άκρινγκτον Στάνλει ιδρύθηκε το 1968. Δημιουργήθηκε μετά την διάλυση της πρώτης Άκρινγκτον Στάνλει το 1966. Η πρώτη Άκρινγκτον Στάνλει ήταν απο τα 12 ιδρυτικά μέλη της δημιουργίας της Φούτμπολ Λιγκ το Σεπτέμβριο του 1888.

## Παραπομπές


## Πηγές
*

## Εξωτερικοί σύνδεσμοι
*

Κατηγορία:Αθλητικοί σύλλογοι Αγγλίας
Κατηγορία:Ιδρύσεις αθλητικών συλλόγων το 1968
Κατηγορία:Ποδοσφαιρικές ομάδες Αγγλίας
Κατηγορία:Ιδρύσεις ποδοσφαιρικών ομάδων το 1968
Corona Extra

Η **Corona Extra** είναι ξανθή μπύρα που παράγεται από την Cervecería Modelo στο Μεξικό για την εγχώρια διανομή και την εξαγωγή προς όλες τις άλλες χώρες εκτός από τις Ηνωμένες Πολιτείες, καθώς και από την Constellation Brands στο Μεξικό για εξαγωγή προς τις Ηνωμένες Πολιτείες. Η διάσπαση της ιδιοκτησίας είναι αποτέλεσμα μιας αντιμονοπωλιακής κατάστασης που επιτρέπει τη συγχώνευση της Grupo Modelo με την AB InBev.

Η μάρκα Corona είναι μία από τις κορυφαίες σε πωλήσεις μπύρας σε όλο τον κόσμο. Εκτός Μεξικού, η Corona συνήθως σερβίρεται με μια φέτα lime ή λεμόνι στο λαιμό του μπουκαλιού για να προσθέσει οξύτητα και γεύση. Στις Ηνωμένες Πολιτείες, η Corona Extra αποτελεί την κορυφαία σε πωλήσεις εισαγόμενη μπύρα.

## Συστατικά
Σύμφωνα με τη *Sinebrychoff*, μια φινλανδική εταιρεία που ανήκει στον όμιλο Carlsberg, η Corona Extra περιέχει βύνη κριθαριού, ρύζι ή / και καλαμπόκι, λυκίσκο, μαγιά, αντιοξειδωτικά (ασκορβικό οξύ) και αλγινική προπυλενογλυκόλη ως σταθεροποιητή.

## Παραπομπές


## Εξωτερικοί σύνδεσμοι

* 

Κατηγορία:Ζύθος
Κατάλογος έργων του Αννίμπαλε Καρράτσι

Η σελίδα αυτή περιέχει εικονογραφημένο κατάλογο των έργων του Αννίμπαλε Καρράτσι.

 
Κατηγορία:Κατάλογοι έργων τέχνης
The Coca-Cola Company

Η **The Coca-Cola Company** είναι αμερικανική πολυεθνική εταιρεία παραγωγής, πώλησης και εμπορίας μη αλκοολούχων συμπυκνωμένων ποτών και σιροπιών. Έχει την έδρα της στην Ατλάντα της πολιτείας Τζόρτζια στις ΗΠΑ.

Η εταιρεία είναι περισσότερο γνωστή για τη ναυαρχίδα των προϊόντων της, την Coca-Cola, που εφευρέθηκε το 1886 από τον φαρμακοποιό Τζον Στιθ Πέμπερτον στο Κολόμπους της Τζόρτζια. Η φόρμουλα της Coca-Cola και το εμπορικό σήμα αγοράστηκαν το 1889 από τον Άσα Γκριγκς Κάντλερ (30 Δεκεμβρίου 1851 - 12 Μαρτίου 1929), ο οποίος δημιούργησε τη The Coca-Cola Company το 1892. Η εταιρεία λειτουργεί με σύστημα δικαιόχρησης (franchise) από το 1889, όπου η The Coca-Cola Company παράγει μόνο πυκνό σιρόπι, το οποίο στη συνέχεια πωλείται σε διάφορες εταιρείες εμφιάλωσης σε όλο τον κόσμο, οι οποίες κατέχουν τα αποκλειστικά δικαιώματα. Η The Coca-Cola Company κατέχει τα δικαιώματα παραγωγής στη Βόρεια Αμερική, ως *Coca-Cola Refreshments*.

Το μετοχικό κεφάλαιο της εταιρείας είναι εισηγμένο στο Χρηματιστήριο της Νέας Υόρκης (NYSE: KO) και αποτελεί μέρος του DJIA, του S&P 500 index, του Russell 1000 Index και του Russell 1000 Growth Stock Index.

## Δείτε επίσης
* Coca-Cola

## Παραπομπές


## Βιβλιογραφία
* 
* 
*  
* 
* 
## Εξωτερικοί σύνδεσμοι
* 
* 

Κατηγορία:Επιχειρήσεις των ΗΠΑ
Κατηγορία:Επιχειρήσεις τροφίμων
Κατηγορία:Πολυεθνικές επιχειρήσεις τροφίμων
Κατηγορία:Coca-Cola
PepsiCo

Η **PepsiCo, Inc.** είναι αμερικανική πολυεθνική εταιρεία τροφίμων σνακ και ποτών , η οποία εδρεύει στη Νέα Υόρκη των ΗΠΑ, η οποία παράγει, εμπορεύεται και διανέμει σνακ, ποτά και άλλα προϊόντα. Η PepsiCo ιδρύθηκε το 1965 με τη συγχώνευση της Pepsi-Cola Company και της Frito-Lay, Inc. Έκτοτε, η PepsiCo έχει επεκταθεί από το συνονόματό προϊόν της, Pepsi, σε ένα ευρύτερο φάσμα από μάρκες τροφίμων και ποτών, η μεγαλύτερη από τις οποίες περιλαμβάνει την απόκτηση της Tropicana το 1998 και της Quaker Oats το 2001, η οποία πρόσθεσε τη μάρκα Gatorade στο χαρτοφυλάκιό της.

Από τις 26 Ιανουαρίου του 2012, τα 22 από τα εμπορικά σήματα της PepsiCo είχαν πωλήσεις πάνω από 1 δις δολάρια ανά τεμάχιο, ενώ τα προϊόντα της εταιρείας διανεμήθηκαν σε περισσότερες από 200 χώρες, με αποτέλεσμα ετήσια καθαρά κέρδη 43,3 δις δολάρια. Με βάση τα καθαρά κέρδη, η PepsiCo είναι η δεύτερη μεγαλύτερη επιχείρηση τροφίμων και ποτών στον κόσμο. Εντός της Βόρειας Αμερικής, η PepsiCo είναι η μεγαλύτερη επιχείρηση τροφίμων και ποτών με βάση τα καθαρά κέρδη.

Η διανομή ποτών της εταιρείας και η εμφιάλωση γίνεται από την PepsiCo, καθώς και από τις εξουσιοδοτημένες εταιρείες εμφιάλωσης σε ορισμένες περιοχές. Περίπου 274.000 εργαζόμενοι παρήγαγαν 66.415.000.000 δολάρια σε έσοδα το 2013.

## Παραπομπές


## Εξωτερικοί σύνδεσμοι
* 
* 

Κατηγορία:Επιχειρήσεις των ΗΠΑ
Κατηγορία:Επιχειρήσεις τροφίμων
Κατηγορία:Πολυεθνικές επιχειρήσεις τροφίμων
Κατηγορία:Αμερικανική κουζίνα
Κατηγορία:Εταιρείες ιδρυθείσες το 1898
Anadolu Efes

Η **Anadolu Efes** (επίσημα: *Anadolu Efes Biracılık ve Malt Sanayii A.Ş.*) είναι εταιρεία παραγωγής και εμπορίας μπύρας, βύνης και μη αλκοολούχων ποτών σε μια ευρεία γεωγραφική περιοχή που περιλαμβάνει την Τουρκία, τη Ρωσία, την Ευρώπη, την Κεντρική Ασία και τη Μέση Ανατολή. Η Anadolu Efes είναι μέλος του ομίλου Anadolu που ιδρύθηκε στις αρχές του 1950 από τις οικογένειες Εζιλχάν και Γιαζιτζί. Παρουσιάζοντας ταχεία και βιώσιμη ανάπτυξη από την ίδρυσή της, ο όμιλος Anadolu μετατράπηκε σε εταιρεία συμμετοχών το 1969.

Τη δεκαετία του 1970 αύξησε τις δραστηριότητές της στην Τουρκία, με κύριο προϊόν τη μπύρα Efes Pilsen. Από τη δεκαετία του 1990 και μετά, η εταιρεία επέκτεινε τις δραστηριότητές της στο εξωτερικό. Αυτό από μόνο του μπορεί να θεωρηθεί ως ένα σημείο καμπής. Η Anadolu Efes συνεχίζοντας τις δραστηριότητές της, προκειμένου να διασφαλίσει την εμπορική βιωσιμότητα στην παγκόσμια αγορά, αύξησε την αντοχή της στις αγορές του εξωτερικού με τη σύναψη μιας στρατηγικής εταιρικής σχέσης με τη SABMiller το 2012. Με βάση τη συμφωνία που προηγήθηκε, ανέλαβε την παραγωγή μπύρας στις περιοχές της Ρωσίας και της Ουκρανίας.

Η Anadolu Efes συνεχίζει σήμερα τις εργασίες της ως παγκόσμια εταιρεία, η οποία εξάγει τα τρία τέταρτα της παραγωγής της. Όσον αφορά τον όγκο των πωλήσεων, είναι η 5η μεγαλύτερη ζυθοποιία στην Ευρώπη και η 11η μεγαλύτερη στον κόσμο. Εξάγοντας τα προϊόντα της σε πάνω από 70 χώρες, η Anadolu Efes είναι ένας από τους βασικούς παράγοντες στην περιοχή, με συνολικά 15 ζυθοποιεία, έξι εγκαταστάσεις παραγωγής βύνης και λυκίσκου με μονάδες επεξεργασίας σε Τουρκία, Καζακστάν, Ρωσία, Μολδαβία, Γεωργία και Ουκρανία.

## Παραπομπές


## Εξωτερικοί σύνδεσμοι

* 

Κατηγορία:Επιχειρήσεις της Τουρκίας
Κατηγορία:Ζυθοποιίες
Efes Pilsen

Η **Efes Pilsen** είναι τουρκική μάρκα μπύρας. Πήρε την ονομασία της από την Έφεσο. Η παραγωγή της ξεκίνησε από την ποτοποιία Anadolu Efes το 1969, αρχικά σε Κωνσταντινούπολη και Σμύρνη και στη συνέχεια επεκτάθηκε σε περισσότερα μέρη ανά τον κόσμο.

Έχει κερδίσει πολυάριθμα βραβεία, ορισμένα εκ των οποίων από διεθνούς κύρους οργανισμούς. Με τα χρόνια η μάρκα έχει βραβευτεί πολλές φορές με διακριτικά ποιότητας όπως χρυσό, αργυρό ή χάλκινο, τα οποία απονέμονται από το διεθνές ινστιτούτο για την ποιότητα, Monde Selection.

## Παραπομπές


## Εξωτερικοί σύνδεσμοι
* 

Κατηγορία:Ζύθος
Άκρινγκτον

Το **Άκρινγκτον** είναι μια πόλη στο δήμο Hyndburn του Lancashire, Αγγλία. Απέχει περίπου 4 μίλια (6 χλμ) ανατολικά της Blackburn, 6 μίλια (10 χλμ) δυτικά του Μπέρνλεϊ, 13 μίλια (21 χιλιόμετρα) ανατολικά του Πρέστοξ, 20 μίλια (32 χιλιόμετρα) βόρεια απο το κέντρο της πόλης του Μάντσεστερ και βρίσκεται ως επί το πλείστον δίπλα στον ποταμό Hyndburn.Ο πληθυσμός της πόλης σύμφωνα με την καταμέτρηση του 2001 είναι 45.600 κατάτοικοι ενω η ευήτερη περιοχή έχει πληθυσμό πάνω απο 80.000.Το  Άκρινγκτον είναι ένα πρώην κέντρο των βιομηχανιών βάμβακος και μηχανών κλωστοϋφαντουργίας. Η πόλη φημίζεται για την κατασκευή των πιο σκληρών και πυκνων τούβλων κτίριων στον κόσμο, "τα Accrington NORI" (σίδηρος), τα οποία χρησιμοποιήθηκαν για την κατασκευή του Empire State Building και για τα θεμέλια της Blackpool Tower.Η πόλη είναι η έδρα της Άκρινγκτον Στάνλει μιας εκ των 12 ομάδων που ίδρυσαν το Αγγλικό πρωτάθλημα ποδοσφαίρου.

Κατηγορία:Πόλεις της Αγγλίας
Carlsberg Group

Η **Carlsberg Group** (στα δανικά ) είναι εταιρεία ζυθοποιίας γερμανικού τύπου που ιδρύθηκε το 1847 από τον Γιάκομπ Κρίστιαν Γιάκομπσεν. Η πρώτη έδρα της εταιρείας βρίσκεται στην Κοπεγχάγη της Δανίας. Από το θάνατο Jacobsen στο 1887 majorité ο ιδιοκτήτης της εταιρείας έχει-ήταν το Carlsberg Foundation. Ναυαρχίδα της εταιρείας αποτελεί η Carlsberg Beer (από το γιο του Γιάκομπσεν, Καρλ), αλλά επίσης παρασκευάζει τις Tuborg, Kronenbourg, Somersby cider, τη ρωσική μπύρα Baltika, τη βελγική Grimbergen και πάνω από 500 τοπικές μπίρες.

Μετά τη συγχώνευση των περιουσιακών της στοιχείων με το νορβηγικό όμιλο Orkla ASA τον Ιανουάριο του 2001, η Carlsberg έγινε ο πέμπτος μεγαλύτερος όμιλος ζυθοποιίας στον κόσμο. Μετά από μια αποτυχημένη προσπάθεια εξαγοράς από την Orkla, η Carlsberg έγινε ο μοναδικός ιδιοκτήτης μετά την αγορά μεριδίου του ζυθοποιείου της Orkla το 2004. Είναι ο μεγαλύτερος πωλητής μπύρας στη Ρωσία με περίπου 40% μερίδιο αγοράς. Το 2009 η Carlsberg κατατάσσονταν τέταρτη σε όλο τον κόσμο, ενώ απασχολούσε περίπου 45.000 εργαζομένους.

## Παραπομπές


## Εξωτερικοί σύνδεσμοι
* 

Κατηγορία:Επιχειρήσεις της Δανίας
Κατηγορία:Εταιρείες ιδρυθείσες το 1847
Κατηγορία:Ζυθοποιίες
Οξείδιο του βαρίου

Το **οξείδιο του βαρίου (Barium oxide)**, BaO, είναι μία λευκή, υγροσκοπική, άκαυστη χημική ένωση. Έχει κυβική δομή και χρησιμοποιείται σε καθοδικούς σωλήνες, στεφανύαλους και καταλύτες. Είναι επιβλαβής στο ανθρώπινο δέρμα και αν καταποθεί σε μεγάλη ποσότητα προκαλεί ερεθισμό. Υπερβολικές ποσότητες οξειδίου του βαρίου μπορούν να οδηγήσουν στον θάνατο.

Παρασκευάζεται με θέρμανση του ανθρακικού βαρίου με κωκ (οπτάνθρακα), αιθάλη ή πίσσα ή με θερμική αποσύνθεση του νιτρικού βαρίου.

## Χρήσεις
Το οξείδιο του βαρίου χρησιμοποιείται ως επικάλυψη για θερμές καθόδους, παραδείγματος χάρη, στους καθοδικούς σωλήνες. Αντικατέστησε το οξείδιο του δισθενούς μολύβδου στην παραγωγή συγκεκριμένων ειδών γυαλιού όπως στην οπτική στεφανύαλο. Ενώ το οξείδιο του μολύβδου αυξάνει τον δείκτη διάθλασης, αυξάνει επίσης τον οπτικό διασκεδασμό, τον οποίο το οξείδιο του βαρίου δεν αλλάζει. Το οξείδιο του βαρίου χρησιμοποιείται επίσης ως καταλύτης αιθοξυλίωσης στην αντίδραση του οξιρανίου με αλκοόλες, που λαμβάνει χώρα μεταξύ 150 και 200&nbsp;°C.

Είναι, επίσης, πυγή καθαρού οξυγόνου μέσω θερμικής διακύμανσης. Οξειδώνεται άμεσα προς BaO1+x με σχηματισμό ιόντος υπεροξειδίου. Η πλήρης υπεροξείδωση του BaO σε BaO2 συμβαίνει σε μέτριες θερμοκρασίες, αλλά η αυξημένη εντροπία του μορίου του O2 σε υψηλές θερμοκρασίες σημαίνει ότι το BaO2 αποσυντίθεται σε O2 και BaO στους 1175K.

Η αντίδραση χρησιμοποιήθηκε ως μέθοδος σε μεγάλη κλίμακα για παραγωγή οξυγόνου πριν κυριαρχήσει ο διαχωρισμός αέρα στις αρχές του 20th αιώνα.

## Παρασκευή
Το οξείδιο του βαρίου παρασκευάζεται με θέρμανση του ανθρακικού βαρίου με κωκ, αιθάλη ή πίσσα. Μπορεί να παρασκευαστεί επίσης με θερμική αποσύνθεση από το νιτρικό βάριο. Παρομοίως, παρασκευάζεται συχνά μέσω αποσύνθεσης άλλων αλάτων του βαρίου.
: 2Ba + O2 → 2BaO
: BaCO3 → BaO + CO2

## Θέματα ασφάλειας
Το οξείδιο του βαρίου είναι ερεθιστικό. Αν έρθει σε επαφή με το δέρμα ή τα μάτια ή αν αναπνευστεί, προκαλεί πόνο και ερυθρότητα. Όμως, είναι πιο επικίνδυνο όταν καταποθεί. Μπορεί να προκαλέσει ναυτία και διάρροια, μυική παράλυση, καρδιακή αρρυθμία και μπορεί να προκαλέσει τον θάνατο. Εάν καταποθεί, πρέπει να ζητηθεί άμεση ιατρική βοήθεια.

Το οξείδιο του βαρίου δεν πρέπει να απελευθερώνεται στο περιβάλλον· είναι επιβλαβές για τους υδρόβιους οργανισμούς.

## Δείτε επίσης
* Βάριο

## Παραπομπές


## Εξωτερικοί σύνδεσμοι
*
*International Chemical Safety Card 0778

Κατηγορία:Ενώσεις βαρίου
Κατηγορία:Οξείδια
Τελικός Κυπέλλου Αγγλίας 2016

Ο **τελικός του [[Κύπελλο Αγγλίας|Κυπέλλου Αγγλίας]] 2016** διεξήχθη την 21η Μαΐου στο Στάδιο Γουέμπλεϊ του Λονδίνου μεταξύ της Κρίσταλ Πάλας ΦΚ και της Μάντσεστερ Γιουνάιτεντ. Ο Τελικός ήταν ο 135ος της αρχαιότερης ποδοσφαιρικής διοργάνωσης στον κόσμο. Ο αγώνας έληξε 1-2 μετά από παράταση υπέρ της Μάντσεστερ Γιουνάιτεντ, η οποία κατέκτησε το τρόπαιο για 12η φορά σε 18 παρουσίες στον τελικό. Διαιτητής της αναμέτρησης ήταν ο Μαρκ Κλατενμπεργκ.

## O Δρόμος προς τον τελικό

### Κρίσταλ Πάλας ΦΚ
Η Κρίσταλ Πάλας για να φτάσει στον τελικό απέκλεισε τις παρακάτω ομάδες.

### Μάντσεστερ Γιουνάιτεντ
Η Μάντσεστερ Γιουνάιτεντ για να φτάσει στον τελικό απέκλεισε τις παρακάτω ομάδες

## Ο αγώνας

## Πηγές
*www.contra.gr-Κρίσταλ Πάλας - Μάντσεστερ Γιουνάιτεντ 1-2
*theguardian.com-Κρίσταλ Πάλας-Μάντσεστερ Γιουνάιτεντ 1-2

Κατηγορία:Τελικοί κυπέλλου Αγγλίας
Κατηγορία:Ποδόσφαιρο το 2016
Narcos

To ***Narcos*** είναι  αστυνομική διαδικτυακή σειρά, που δημιουργήθηκε και παράγεται από τους Κρις Μπρανκάτο, Κάρλο Μπέρναρντ και Ντουγκ Μίρο. Η πρώτη και δεύτερη σεζόν, αποτελούμενες από 20 επεισόδια, διαδραματίζονται στην Κολομβία και ως κεντρικό ήρωα έχουν τον διαβόητο έμπορο ναρκωτικών Πάμπλο Εσκομπάρ, ο οποίος έγινε δισεκατομμυριούχος από τη παραγωγή και τη διακίνηση κοκαΐνης. Η τρίτη σεζόν παρακολουθεί τα γεγονότα μετά την δολοφονία του Εσκομπάρ και επικεντρώνεται στο Καρτέλ του Κάλι.

## Παραπομπές


## Εξωτερικοί σύνδεσμοι
* 
* 

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές Netflix
Warcraft: Η Σύγκρουση Δυο Κόσμων

Το ***Warcraft: Η Σύγκρουση Δυο Κόσμων*** (πρωτότυπος τίτλος: ***Warcraft***, γνωστό και ως ***Warcraft: The Beginning***) είναι μία αμερικανική φανταστική ταινία περιπέτειας, του 2016, σε σκηνοθεσία Ντάνκαν Τζόουνς. Το σενάριο το έγραψε ο Τζόουνς, ο Τσαρλς Λίβιτ και ο Κρις Μέτζεν, και βασίστηκε στα μυθιστορήματα της σειράς βιντεοπαιχνιδιών *[[Warcraft]]*, που διαδραματίζονται στο Azeroth. Πρωταγωνιστούν οι Τράβις Φίμελ, Πάολα Πάτον, Μπεν Φόστερ, Ντόμινικ Κούπερ, Τόμπι Κέμπελ και Μπεν Σνέτζερ. Η ταινία επικεντρώνεται στην αρχική μάχη που δώσανε τα Orcs και οι Άνθρωποι, η οποία διεξάγεται σε διάφορα μέρη από το βιντεοπαιχνίδι. Η ταινία, είχε ανακοινωθεί, ως εγχείρημα, από το 2006, μετά τη συμφωνία της Legendary Entertainment και της Blizzard Entertainment.

Το έργο έκανε πρεμιέρα στις 24 Μαΐου του 2016, στο Παρίσι και η διανομή της στις ΗΠΑ, ξεκίνησε από την Universal Pictures, στις 10 Ιουνίου του 2016. Αν και οι κριτικές που δέχτηκε δεν ήταν ευνοϊκές, ενώ και τα έσοδα στις ΗΠΑ δεν ήταν τα αναμενόμενα, η ταινία έγινε η πιο επιτυχημένη εισπρακτικά, μετά το *[[Prince of Persia: The Sands of Time]]* (2010), όλων των εποχών, στην κατηγορία ταινιών που έχουν βασιστεί σε ιστορία βιντεοπαιχνιδιού. Παρόλα αυτά, τα έσοδα θεωρούνται απογοητευτικά για το εγχείρημα.

## Παραπομπές

## Εξωτερικοί σύνδεσμοι

* 
* 
* 
* 
* 

Κατηγορία:Ταινίες του 2016
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2010
Κατηγορία:Αμερικανικές 3D ταινίες
Κατηγορία:Αμερικανικές επικές ταινίες
Κατηγορία:High fantasy ταινίες
Κατηγορία:Ταινίες παραγωγής Legendary Pictures
Κατηγορία:Ταινίες παραγωγής Universal Pictures
Κατηγορία:Ταινίες βασισμένες σε βιντεοπαιχνίδια
Κατηγορία:Αμερικανικές περιπετειώδεις ταινίες φαντασίας
Κατηγορία:Ταινίες IMAX
Moody's Investors Service

Η **Moody's Investors Service**, που συχνά αναφέρεται ως **Moody's**, είναι οίκος αξιολόγησης πιστοληπτικής ικανότητας και αποτελεί τμήμα της Moody's Corporation, που αντιπροσωπεύει την παραδοσιακή γραμμή της εταιρείας, των επιχειρήσεων και της ιστορικής επωνυμίας της. Η Moody's Investors Service παρέχει διεθνή οικονομική έρευνα για ομόλογα που εκδίδονται από τις εμπορικές και κυβερνητικές οντότητες και, μαζί με τη Standard & Poor's και τη Fitch, θεωρείται ένας από τους σημαντικότερους οργανισμούς αξιολόγησης πιστοληπτικής ικανότητας, τους λεγόμενους και ως *Big Three*.

Η εταιρεία κατατάσσει την πιστοληπτική ικανότητα των δανειοληπτών χρησιμοποιώντας μια τυποποιημένη βαθμολογική κλίμακα που μετρά την αναμενόμενη ζημία των επενδυτών σε περίπτωση αθέτησης των υποχρεώσεων. Η Moody's Investors Service βαθμολογεί χρεόγραφα σε διάφορα τμήματα της αγοράς που συνδέονται με δημόσια και εμπορικά χρεόγραφα στην αγορά ομολόγων. Αυτές περιλαμβάνουν την κυβερνητικά, δημοτικά και εταιρικά ομόλογα, διαχείριση επενδύσεων, όπως αμοιβαία κεφάλαια της χρηματαγοράς, κεφάλαια σταθερού εισοδήματος και αντισταθμιστικά κεφάλαια τα λεγόμενα και ως *[[hedge fund]]s*, χρηματοπιστωτικά ιδρύματα, συμπεριλαμβανομένων τραπεζών και των μη τραπεζικών εταιρειών χρηματοδότησης και κατηγορίες περιουσιακών στοιχείων σε διαρθρωμένα οικονομικά. Η βαθμολογική κλίμακα του συστήματος αξιολόγησης κυμαίνεται από ΑΑΑ έως C, με το Aaa είναι η υψηλότερη ποιότητα και το C η χαμηλότερη ποιότητα.

Η Mood'y ιδρύθηκε από τον Τζον Μούντι το 1909 για την παραγωγή εγχειριδίων στατιστικών στοιχείων που σχετίζονται με μετοχές, ομόλογα και αξιολογήσεις ομολόγων. Το 1975, η εταιρεία αναγνωρίστηκε ως ένας Εθνικά Αναγνωρισμένος Οργανισμός Στατιστικής Αξιολόγησης (NRSRO) από την Αμερικανική Επιτροπή Κεφαλαιαγοράς. Μετά από αρκετές δεκαετίες υπό την ιδιοκτησία της Dun & Bradstreet, η Moody's Investors Service έγινε διακριτή εταιρεία το 2000, ενώ Mood'y Corporation έγινε εταιρεία χαρτοφυλακίου.

## Παραπομπές


## Εξωτερικοί σύνδεσμοι
* 

Κατηγορία:Επιχειρήσεις των ΗΠΑ
Moody's Corporation

Η **Moody's Corporation**, που συχνά αναφέρεται ως **Moody's**, είναι αμερικανική εταιρεία επιχειρηματικών και χρηματοοικονομικών υπηρεσιών. Είναι η εταιρεία χαρτοφυλακίου για τη Moody's Investors Service (MIS), έναν αμερικανικό οργανισμό αξιολόγησης πιστοληπτικής ικανότητας, όπως και για τη Moody's Analytics (MA), πάροχο λογισμικού και υπηρεσιών χρηματοοικονομικής ανάλυσης.

Η Moody's ιδρύθηκε από τον Τζον Μούντι το 1909 για την παραγωγή εγχειριδίων στατιστικών στοιχείων που σχετίζονται με μετοχές, ομόλογα και αξιολογήσεις ομολόγων. Η Moody's αποκτήθηκε από την Dun & Bradstreet το 1962. Το 2000, η Dun & Bradstreet διαχώρισε τη Moody's Corporation ως διακριτή εταιρεία που ήταν εισηγμένη στο Χρηματιστήριο της Νέας Υόρκης (NYSE) υπό MCO. Το 2007, η Moody's Corporation διαχωρίστηκε σε δύο τμήματα λειτουργίας, τη Moody's Investors Service, ως οργανισμό αξιολόγησης και τη Mood'y Analytics, με όλα τα άλλα προϊόντα της.

## Παραπομπές


## Εξωτερικοί σύνδεσμοι
* 
* 

Κατηγορία:Επιχειρήσεις των ΗΠΑ
Αγορά ομολόγων

Η **αγορά ομολόγων** (επίσης γνωστή ως **αγορά χρέους** ή **πιστωτική αγορά**) αποτελεί μια χρηματοπιστωτική αγορά.

## Παραπομπές



Κατηγορία:Χρηματοπιστωτικές αγορές
Ένωση Σωματείων Πετοσφαίρισης Πελοποννήσου

Η **Ένωση Σωματείων Πετοσφαίρισης Πελοποννήσου** (επίσης γνωστή ως **Ε.Σ.ΠΕ.Π.**) είναι ο τοπικός οργανισμός που διατηρεί την εποπτεία του αθλήματος της πετοσφαίρισης στην Πελοπόννησο, την Κεφαλλονιά και τη Ζάκυνθο. Από την περίοδο 2011–12 υπάγονται και οι ομάδες της Ναυπάκτου που ανήκουν διοικητικά στην Περιφέρεια Δυτικής Ελλάδας. Είναι υπό τη δικαιοδοσία της Ελληνικής Ομοσπονδίας Πετοσφαίρισης (Ε.Ο.ΠΕ.). Διοργανώνει τοπικές διοργανώσεις ανδρών, γυναικών και μικρότερων ηλικιών.

## Ιστορικό
Αρχικά οι ομάδες της Πελοποννήσου αγωνίζονταν στο παμπελοποννησιακο πρωταθλημα που έδινε το εισιτήριο για το Πανεπαρχιακό και αργότερα την Γ' Εθνική. Οι πατρινές αγωνίζονταν πρώτα στο τοπικό της Αχαϊας και έπειτα στο παμπελοποννησιακο πρωτάθλημα. Το τοπικό Αχαϊας συμεπεριέλαβε και τις ομάδες της Ηλείας υπό την ονομασία *Ε.Σ.ΠΕ.Α-Η.* και θεωρείτο το πιο σημαντικό πρωτάθλημα της Πελοποννήσου. Το 2005 δημιουργήθηκε η **ΕΣΠΕΠ**.

### Πρόεδροι
Οι πρόεδροι ΕΣΠΕΠ από το 2010.

### Πρωταθλητές Ε.Σ.ΠΕ.Α-Η.
Τα πρώτα χρόνια ονομάζονταν Πρωτάθλημα Πάτρας και αργότερα Αχαϊας.

## Κατάλογος πρωταθλητών και κυπελλούχων
### Πρωταθλητές και κυπελλούχοι ανωτέρου επιπέδου

## Διοργανώσεις υποδομών
### Πρωταθλητές μικρότερων ηλικιών





## Κύπελλο
Ο θεσμός του Κυπελλου ΕΣΠΕΠ επανήλθε την σεζόν 2024-25.
### Τελικοί
**Γυναικών**
Οι φιναλίστ προκρίνονταν στη Β' Φαση του Κυπέλλου Ελλάδας.

## Παραπομπές


## Εξωτερικοί σύνδεσμοι
*Επίσημη Ιστοσελίδα της Ε.Σ.ΠΕ.Π.
S&P Global

Η **S&P Global Inc.** είναι αμερικανική εισηγμένη εταιρεία που εδρεύει στη Νέα Υόρκη. Οι βασικοί τομείς της επιχειρηματικής της δραστηριότητας είναι τα οικονομικά και η ανάλυση πληροφοριών. Είναι η μητρική εταιρεία των Standard & Poor's, S&P Global Market Intelligence, S&P Global Platts, J.D. Power and Associates, ενώ κατέχει και το πλειοψηφικό πακέτο των μετοχών της κοινής επιχείρησης S&P Dow Jones Indices.

Η εταιρεία ονομαζόταν «McGraw Hill Companies» έως το 2013, όταν μετονομάστηκε σε «McGraw Hill Financial, Inc.». Τον Απρίλιο του 2016 πήρε την ονομασία «S&P Global Inc.».

## Παραπομπές


## Εξωτερικοί σύνδεσμοι
* 
* 

Κατηγορία:Επιχειρήσεις των ΗΠΑ
Fitch Ratings

Η **Fitch Ratings Inc.** είναι ένας από τους τρεις σημαντικότερους οίκους αξιολόγησης πιστοληπτικής ικανότητας, επωνομαζόμενους και ως *Big Three*, μαζί με τη Moody's και τη Standard & Poor's. Αποτελεί έναν από τους τρεις Εθνικά Αναγνωρισμένους Οργανισμούς Στατιστικής Αξιολόγησης (NRSRO) που ορίστηκαν από την Επιτροπή Κεφαλαιαγοράς των ΗΠΑ το 1975.

Η Fitch Ratings έχει διπλή έδρα της στη Νέα Υόρκη των ΗΠΑ και στο Λονδίνο του Ηνωμένου Βασιλείου. Η Hearst κατέχει το 80% της εταιρείας μετά την εξαγορά με επιπλέον επιτόκιο 30%, του παγκόσμιου οίκου αξιολόγησης Fitch Group στις 12 Δεκεμβρίου του 2014. Η συναλλαγή αποτιμάται σε 1,965 δις δολάρια. Το προηγούμενο συμμετοχικό δικαίωμα του Hearst ήταν 50% μετά από επέκταση της εξαγοράς το 2006. Το υπόλοιπο 20% της Fitch ανήκε στηι FIMALAC SA. Fimalac θα κατέχει το 50% των ψήφων εντός του εν λόγω Διοικητικού Συμβουλίου μέχρι το 2020. Η Fitch Ratings και η Fitch Solutions αποτελούν μέρος της Fitch Group.

Η εταιρεία ιδρύθηκε από τον Τζον Νόουλς Φιτς στις 24 Δεκεμβρίου του 1914 στη Νέα Υόρκη με την επωνυμία «Fitch Publishing Company». Συγχωνεύθηκε με τη λονδρέζικη IBCA Limited το Δεκέμβριο του 1997. Το 2000, η Fitch απέκτησε τις «Duff & Phelps Credit Rating Co.» (Απρίλιος) και «Thomson Financial Bankwatch» (Δεκέμβριος) που εδρεύουν στο Σικάγο.

Η Fitch Ratings είναι η μικρότερη από τις *Big Three* NRSROs, καλύπτοντας ένα πιο περιορισμένο μερίδιο αγοράς εν σχέση με τις S&P και Moody's, αν και έχει επεκταθεί με εξαγορές και συχνά η ίδια έχει θέση «διακόπτη» όταν οι άλλοι δύο οργανισμοί έχουν παρόμοια πιστοληπτική αξιολόγηση, αλλά όχι ίδια, στην κλίμακα.

Τον Σεπτέμβριο του 2011, η Fitch Group ανακοίνωσε την πώληση της Algorithmics (λογισμικό ανάλυσης κινδύνου) στην IBM για 387 εκατομμύρια δολάρια. Η συμφωνία έκλεισε στις 21 Οκτωβρίου του 2011.

## Παραπομπές


## Εξωτερικοί σύνδεσμοι
* 

Κατηγορία:Επιχειρήσεις των ΗΠΑ
The Neon Demon

To ***The Neon Demon*** είναι ψυχολογική - θρίλερ ταινία του 2016, σε σκηνοθεσία Νίκολας Γουίντινγκ Ρεφν. Το σενάριο το έγραψε ο Ρεφν, η Μέρι Λοζ και η Πόλυ Στέναμ. Πρωταγωνιστεί η Ελ Φάνινγκ. Η ταινία επικεντρώνεται σε μία νεαρή, η οποία κάνει τα πρώτα βήματα της στον χώρο του μόντελινγκ, στο Λος Άντζελες, της οποίας η καριέρα δημιουργεί εντάσεις. Συμπρωταγωνιστούν μεταξύ άλλων οι Τζένα Μαλόουν, Μπέλα Χίδκοουτ, Άμπι Λι Κέρσο και ο Κιάνου Ριβς.

Το φιλμ συμμετείχε στο διαγωνιστικό μέρος του Φεστιβάλ Καννών για Χρυσό Φοίνικα, χωρίς να τον κερδίσει, με αυτήν την ταινία να είναι η τρίτη του σκηνοθέτη που διαγωνίζεται εκεί. Στις 24 Ιουνίου του 2016 κυκλοφόρησε και στις κινηματογραφικές αίθουσες, αλλά κατέληξε μία εισπρακτική αποτυχία.

## Παραπομπές


## Εξωτερικοί σύνδεσμοι
*
*
*
*
*

Κατηγορία:Ταινίες του 2016
Κατηγορία:Αγγλόφωνες ταινίες
Κατηγορία:Γαλλικές ταινίες της δεκαετίας 2010
Κατηγορία:Αμερικανικές ταινίες της δεκαετίας 2010
Κατηγορία:Αμερικανικές ταινίες τρόμου
Κατηγορία:Αμερικανικές ταινίες συσχετιζόμενες με ΛΟΑΤ
Κατηγορία:Αμερικανικές ψυχολογικές θρίλερ ταινίες
Κατηγορία:Γαλλικές ταινίες συσχετιζόμενες με ΛΟΑΤ
Κατηγορία:Γαλλικές ταινίες τρόμου
Κατηγορία:Γαλλικές ψυχολογικές θρίλερ ταινίες
Κατηγορία:Δανικές ταινίες
Κατηγορία:Ταινίες παραγωγής Gaumont Film Company
Κατηγορία:Ταινίες γυρισμένες στο Λος Άντζελες
Κατηγορία:Ταινίες με θέμα τον ναρκισσισμό
Πανελλήνιο πρωτάθλημα κολύμβησης ανοικτής θάλασσας

Το **πανελλήνιο πρωτάθλημα κολύμβησης ανοικτής θάλασσας** (αναφέρεται επίσης ως "open water swimming (OWS)", "κολύμβηση μεγάλων αποστάσεων" και "κολύμβηση μαραθώνια") είναι διοργάνωση της Κολυμβητικής Ομοσπονδίας Ελλάδας που διεξήχθη για πρώτη φορά το 2002. Ως κολύμβηση ανοικτής θάλασσας, ορίζονται τα αγωνίσματα που διεξάγονται σε ποτάμια, λίμνες, ωκεανούς ή κανάλια. Η διοργάνωση ανοικτής θάλασσας είναι ανεξάρτητη από το πρωτάθλημα κολύμβησης (το οποίο αφορά αγωνίσματα που διεξάγονται σε πισίνα), με ξεχωριστή βαθμολογία συλλόγων και πρωταθλητή σύλλογο.

## Αγωνίσματα
Το πρωτάθλημα ανοικτής θαλάσσας είναι μία κοινή διοργάνωση για όλες τις ηλικιακές κατηγορίες. Στα πλαίσια του πρωταθλήματος διεξάγονται τα παρακάτω αγωνίσματα:

* 10 χιλιόμετρα ανδρών–γυναικών.
* 5 χιλιόμετρα ανδρών–γυναικών.
* 5 χιλιόμετρα ομαδικό μεικτό ανδρών–γυναικών.
* 10 χιλιόμετρα νέων ανδρών–νέων γυναικών.
* 7,5 χιλιόμετρα εφήβων–νεανίδων.
* 5 χιλιόμετρα ομαδικό μεικτό κάτω των 19 ετών.
* 5 χιλιόμετρα παίδων–κορασίδων.
* 5 χιλιόμετρα ομαδικό μεικτό παίδων–κορασίδων.
* 1,25 - 2,5 - 5 χιλιόμετρα βετεράνων.

Αναδεικνύονται τρεις πρωταθλητές σύλλογοι, ένας πρωταθλητής στην κύρια κατηγορία ανδρών-γυναικών καθώς και δύο πρωταθλητές στις μικρότερες ηλικίες και συγκεκριμένα: πρωταθλητής κάτω των 19 ετών και πρωταθλητής 14 ως 16 ετών.

## Οι αγώνες και οι πρωταθλητές σύλλογοι

### Σύνολο τίτλων συλλόγων

## Παραπομπές


## Εξωτερικοί σύνδεσμοι
*Κολυμβητική Ομοσπονδία Ελλάδος
*"Στη Βεγορίτιδα το Πανελλήνιο πρωτάθλημα" Επίσημος Ιστότοπος ΚΟΕ.

Κολύμβηση ανοικτής
Α
Μποντέι

Οι **Μποντέι** *(Bondei)*, είναι μια εθνοτική και γλωσσική ομάδα από τα Ουσαμπάρα Όρη *(Usambara Mountains)*, στην Περιφέρεια Τάνγκα *(Tanga Region)*, της βορειοανατολικής Τανζανίας.

Οι Μποντέι *(Bondei)*, ομιλούν μια γλώσσα Μπαντού *(Bantu)* και συγγενεύουν με την εθνοτική ομάδα των Σάμπαα *(Shambaa)*. Ο πληθυσμός τους εκτιμάται στα 100.000 άτομα.

Οι Μποντέι *(Bondei)*, κατοικούν στην Περιοχή Μουχέζα *(Muheza District)* όπου καταπιάνονται σε διάφορες ασχολίες, ιδίως γεωργία μικρής κλίμακας.

## Δείτε επίσης
* Σάμπαα
* Μπέγκχα
* Ουσαμπάρα Όρη
* Ζιγκούλα (φυλή)

## Σημειώσεις


## Παραπομπές


## Πηγές
*  Kiango, John G. (2008). *Kibondei: Msamiati wa Kibondei-Kiswahili-Kiingereza / Bondei-Swahili-English Lexicon*. ISBN 9987-691-21-8.

Κατηγορία:Εθνοτικές ομάδες στην Τανζανία
Κατηγορία:Αυτόχθονες λαοί της Ανατολικής Αφρικής
Κατηγορία:Φυλές της Αφρικής
S&P Global Ratings

Η **S&P Global Ratings** (προηγούμενη ονομασία: **Standard & Poor's**, **S&P**) είναι αμερικανική εταιρεία χρηματοοικονομικών υπηρεσιών. Αποτελεί το τμήμα της S&P Global που δημοσιεύει οικονομικές έρευνες και αναλύσεις σχετικά με τα αποθέματα, τα ομόλογα και τα εμπορεύματα. Η S&P είναι γνωστή για τους χρηματιστηριακούς δείκτες της, όπως ο S&P 500 των ΗΠΑ, ο S&P/TSX του Καναδά και ο S&P/ASX 200 της Αυστραλίας. Η S&P θεωρείται ένας από τους σημαντικότερους οίκους αξιολόγησης πιστοληπτικής ικανότητας, τους επονομαζόμενους και ως *Big Three*, μαζί με τη Moody's Investors Service και τη Fitch Ratings. Η έδρα της βρίσκεται στη Νέα Υόρκη.

Τα ίχνη της ιστορίας της εταιρείας μας γυρνούν πίσω στο 1860, με τη δημοσίευση από τον Χένρι Βάρνουμ Πουρ του *History of Railroads and Canals in the United States*. Στο βιβλίο αυτό συγκεντρώνονται αναλυτικές πληροφορίες σχετικά με την οικονομική και επιχειρησιακή κατάσταση των σιδηροδρομικών εταιρειών των ΗΠΑ. Το 1868, ο Χένρι Βάρνουμ Πουρ ίδρυσε την «H.V. and H.W. Poor Co.» με το γιο του, Χένρι Ουίλιαμ Πουρ και δημοσίευσε δύο ενημερωμένους ετήσιους οδηγούς, τον *Poor's Manual of the Railroads of the United States* και τον *Poor's Directory of Railway Officials*.

Το 1906, ο Λούθερ Λι Μπλέικ ίδρυσε την «Standard Statistics Bureau», με σκοπό την παροχή χρηματοοικονομικών πληροφοριών για τις μη σιδηροδρομικές εταιρείες. Αντί για τους ετήσιους δημοσιευμένους οδηγούς, η Standard Statistics χρησιμοποιούσε κάρτες 5" × 7", επιτρέποντας πιο συχνές ενημερώσεις. Το 1941, «Poor 's Publishing» και «Standard Statistics» συγχωνεύθηκαν για να δημιουργηθεί η «Standard & Poor's Corp.». Το 1966, η εταιρεία εξαγοράστηκε από τη The McGraw-Hill Companies, επεκτείνοντας τη McGraw-Hill στο πεδίο της παροχής χρηματοοικονομικών υπηρεσιών.

## Παραπομπές


## Εξωτερικοί σύνδεσμοι
* 

Κατηγορία:Επιχειρήσεις των ΗΠΑ
Κίσι

Οι **Κίσι** *(Kisi)*, είναι μια εθνοτική και γλωσσική ομάδα από την Περιοχή Ντζόμπε *(Njombe Region)*, στην Τανζανία, στη βορειοδυτική ακτή της Λίμνης Μαλάουι *(Lake Malawi)*.

Το 2001, ο πληθυσμός των Κίσι *(Kisi)*, εκτιμάτο ότι αριθμούσε 18.000 άτομα, εκ των οποίων μόνον οι 10.200, ομιλούσαν την γλώσσα Κικίσι *(Kikisi)*. Από το 1900, άρχισαν να χρησιμοποιούν ως δεύτερη γλώσσα και τα Νυακυούσα *(Nyakyusa)*.

Οι γυναίκες των Κίσι *(Kisi)* αντήλλασσαν τα αγγεία που έφτιαχναν στο σπίτι, ενώ οι ψαράδες Κίσι *(Kisi)*, τα αντήλλασαν στην ενδοχώρα, με την ψαριά τους (η οποία συμπεριλάμβανε και ιπποπόταμο, με βοοειδή από τους Σάνγκου *(Sangu)*. Επίσης, μετέφεραν με το κανό, ανθρώπους στη Λίμνη Νυάσα *(Lake Nyassa)*.

Βρίσκονται κατά μήκος της Λίμνης Νύάσα *(Lake Nyassa)* στην Περιοχή Λουντέουα *(Ludewa District)* στην Περιφέρεια Ντζόμπε *(Njombe Region)*. Η κύρια οικονομική τους ασχολία είναι η αλιεία, ωστόσο, άλλες δραστηριότητες περιλαμβάνουν την κατασκευή αγγείων, την γεωργία όπου καλλιεργούν κασάβα *(cassava)*.

Η απόσταση από την Περιοχή Λουντέουα *(Ludewa District)* στο Λουπίνγκου *(Lupingu)* (όπου και βρίσκονται οι περισσότεροι Κίσι *(Kisi)*), δεν είναι μακρυά, εντούτοις, υπάρχουν αρκετά όρη και λόφοι και ένας τραχύς δρόμος, ο οποίος κάνει την μεταφορά δύσκολη. Γι'αυτό και παλαιότερα, τον περισσότερο χρόνο οι Κίσι *(Kisi)*, ταξίδευαν από το Λουπίνγκου *(Lupingu)* στη Λουντέουα *(Ludewa)*, μεταφέροντας αγγεία και ψάρια, τα οποία πωλούσαν στην Επαρχία Λουντέουα *(Ludewa District)*.

Παραδείγματα ιθαγενών ονομασιών των Κίσι *(Kisi)*, είναι: Νγκαλάουα *(Ngalawa)* και Τοντόλα *(Tondola)*.

## Σημειώσεις

;Παραπομπές σημειώσεων


## Παραπομπές


## Πηγές
*  Bauer, Andreus. (The Emperial Rugaruga Raise the Flag of War)
*  Merensky, A. (Deutsche Arbeit am Naßa)
*  Norm

Κατηγορία:Εθνοτικές ομάδες στην Τανζανία
Κατηγορία:Αυτόχθονες λαοί της Ανατολικής Αφρικής
Κατηγορία:Φυλές της Αφρικής